CELEX: C2005/106/65
Language: fi
Date: 2005-04-30 00:00:00
Title: Asia T-62/05: Lotto Sport Italia S.p.A:n 15.2.2005 sisämarkkinoiden harmonisointivirastoa (tavaramerkit ja mallit) (SMHV) vastaan nostama kanne

30.4.2005   
            
            
               FI
            
            
               Euroopan unionin virallinen lehti
            
            
               C 106/31
            
         Lotto Sport Italia S.p.A:n 15.2.2005 sisämarkkinoiden harmonisointivirastoa (tavaramerkit ja mallit) (SMHV) vastaan nostama kanne
   (Asia T-62/05)
   (2005/C 106/65)
   Kieli, jolla kanne on laadittu: englanti
   Lotto Sport Italia S.p.A, kotipaikka Treviso (Italia), on nostanut 15.2.2005 Euroopan yhteisöjen ensimmäisen oikeusasteen tuomioistuimessa kanteen sisämarkkinoiden harmonisointivirastoa (tavaramerkit ja mallit) (SMHV) vastaan. Kantajan edustajina ovat asianajajat S. Feltrinelli ja G. Brogi.
   Muuna osapuolena valituslautakunnassa oli Lotos Brillen Vertriebs-GmbH, kotipaikka Eisingen (Saksa).
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa neljännen valituslautakunnan 7.10.2004 tekemän päätöksen asiassa R 572/2003-4,
            
         
               —
            
            
               toteaa, ettei haettu merkki luokkaan 9 kuuluvien tavaroiden eli ”muista kuin arvomateriaalista tehtyjen urheilusilmälasien” osalta voi olla sekoitettavissa väitteentekijän yhteisötavaramerkkiin nro 610 642 ja kansainväliseen tavaramerkkiin nro 447 179, ja
            
         
               —
            
            
               velvoittaa korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
               Yhteisön tavaramerkin hakija:
            
            
                Lotto Sport Italia S.p.A
            
         
               Haettu yhteisön tavaramerkki:
            
            
               Kuvamerkki ”Lotto” luokkiin 3, 9 ja 16 kuuluville tavaroille (silmälasit, silmälasinkehykset, silmälasirasiat, silmälasiketjut, silmälasinauhat, silmälasien linssit, kiikarit (optiikka, …); hakemus nro 1 443 183
            
         
               Väitemenettelyssä vedotun tavaramerkin tai merkin haltija:
            
            
               Lotos Brillen Vertriebs GmbH
            
         
               Vedottu tavaramerkki tai merkki:
            
            
               Yhteisötavaramerkki ja kansainvälinen tavaramerkki: sanamerkki ”Lotos” luokkiin 9, 14 ja 18 kuuluville tavaroille (optiset laitteet ja välineet; silmälasit; silmälasinkehykset, erityisesti metalliset; arvometallit ja niiden seokset, nahka ja nahkajäljitelmät; …) Yhteisön tavaramerkkiä koskeeva hakemus nro 610 642
            
         
               Väiteosaston päätös:
            
            
               Tavaramerkkihakemuksen hylkääminen vedottujen eli luokkaan 9 kuuluvien tavaroiden osalta
            
         
               Valituslautakunnan ratkaisu:
            
            
               Valituksen hylkääminen
            
         
               Kanneperusteet:
            
            
               Neuvoston asetuksen N:o 40/94 8 artiklan 1 kohdan b alakohdan rikkominen